《清晖亭》
宋代·叶茵

半点嚣尘不敢留，清光野色自浮游。
一泉走石夜多雨，万竹围松风似秋。
剩喜有诗堪献佛，从教无骨可封侯。
上人回施清閒供，兰芷香中著茗瓯。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。